Document ID: /roh_data/filtered/fineweb-2-filterrobots_roh.jsonl.gz/62722

Vitus Spescha (45) Turitg - «Segirtad, punctualitad e schubradad èn il pli impurtant»
Sco conductur e chau-tren è Vitus Spescha adina sin viadi. Quai ed il contact cun ils clients plascha ad el il pli fitg vid sia clamada. Ch’el ha insumma chattà la via tar las Viafiers federalas svizras ha el era d’engraziar a sia mamma, raquinta el en il profil da RTR.
Sper quai gioga era il sport ina rolla fitg impurtanta ella vita da Vitus Spescha che viva cun sia dunna ed ils dus uffants datiers da Turitg. En il minigolf ha el dastgà festivar gronds success, è perfin daventà champiun mundial en la categoria da team. Mo il minigolf ha era purtà ventira privata. Sia dunna ha el prendì d’enconuscher durant ses temp ella squadra naziunala.